
Kedves Kollégák!

A WIL-ZONE Akadémia online képzése:
[bookmark: _Hlk124953785]
	1. Irányítási rendszer szabványok 2026-os változásai: ISO 9001:2026 és ISO 14001:2026 – a vevői audit szemszögéből (2026.11.30)

2026-ban a két legelterjedtebb irányítási rendszer szabvány is megújult: az ISO 14001:2026 áprilisban, az ISO 9001 hatodik kiadása, az ISO 9001:2026 pedig szeptember 16-án jelent meg. Mindkét szabványnál hároméves átállási időszak kezdődött; az ISO 9001:2015 szerinti tanúsítványok 2029. szeptember 30-ig maradnak érvényesek. A gyógyszeripari ellátási lánc szereplőinél ez nem csupán a tanúsító auditok kérdése: a gyógyszergyárak vevői auditjain és beszállító-minősítési kérdőívein már most megjelennek az új kiadásokra vonatkozó kérdések.
A képzés szabványismereti tanfolyam: végig követi a 2026-os kiadás pontjait, kiemelve a változásokat, valamint azok gyakorlati következményeit. A nap súlypontja az ISO 9001:2026: áttekintjük a minőségi kultúra és az etikus magatartás új vezetői és tudatossági követelményeit, a kockázatok és lehetőségek különválasztását, a változások tervezését, a minőségpolitika és a dokumentált információ követelményeinek módosulását, a vevői kommunikációt érintő új elemeket, valamint a jelentősen kibővített, útmutató jellegű A mellékletet.
Az ISO 14001:2026 változásai közül a környezeti feltételek és az életciklus-szemlélet erősödését, az érdekelt felek elvárásainak és a megfelelési kötelezettségeknek a kapcsolatát, a változások tervezésére vonatkozó új pontot, a külső szolgáltatóktól származó folyamatok, termékek és szolgáltatások ellenőrzését, valamint a belső audit és a vezetőségi átvizsgálás módosult követelményeit tekintjük át.
A változásokat végig a vevői audit szemszögéből vizsgáljuk, két nézőpontból: egyrészt a beszállítóéból, aki ISO 9001 és/vagy ISO 14001 szerinti rendszert működtet, és fel kell készülnie az átállásra és a vevői auditokra; másrészt a gyógyszergyári auditoréból, aki beszállító partnereinél vevői auditot végez, és az átmeneti időszakban kell értékelnie a partnerek irányítási rendszerét és tanúsítványait. A képzés így egyaránt hasznos minőségirányítási vezetőknek, belső auditoroknak, beszállító-minősítéssel foglalkozó szakembereknek és vevői auditoroknak.
A tréning írásbeli vizsgával végződik. A sikeres vizsgát tevő résztvevők a WIL-ZONE Akadémia digitális oklevelét kapják.
A nap során az ISO 9001 és ISO 14001 követelményeit a 2026-os kiadás változásaira és azok auditgyakorlati vonatkozásaira helyezett hangsúllyal tárgyaljuk.



Program:
	1.nap délelőtt
	ISO 9001:2026 – mi változott és mi maradt?
· a revízió háttere, az átállási időszak és a tanúsítványok kezelése (2029.09.30-ig)
· minőségi kultúra és etikus magatartás: vezetői elkötelezettség (5.1.1), tudatosság (7.3), működési környezet (7.1.4)
· a minőségpolitika kapcsolata a szervezet környezetével és stratégiai irányával (5.2.1)
· kockázatok és lehetőségek külön kezelése (6.1.2, 6.1.3), a változások tervezése (6.3)
· a dokumentált információ új megfogalmazása: mikor „dokumentum”, mikor „bizonyíték”?
· vevői kommunikáció és vészhelyzeti intézkedések (8.2.1), vevői elégedettség (9.1.2), a kibővített A melléklet
	Lelkes Péter

	1.nap délután
	ISO 14001:2026 és a változások a vevői audit gyakorlatában
· környezeti feltételek és életciklus-szemlélet (4.1, 4.3, 6.1.2), érdekelt felek elvárásai és megfelelési kötelezettségek (4.2)
· változások tervezése (6.3), külső szolgáltatóktól származó folyamatok, termékek és szolgáltatások ellenőrzése (8.1)
· belső audit és vezetőségi átvizsgálás módosult követelményei (9.2.2, 9.3)
· beszállítói nézőpont: gap-elemzés, átállási terv, felkészülés a vevői auditra
· auditori nézőpont: kérdések a vevői auditon, beszállító-minősítés és tanúsítványok értékelése az átmeneti időszakban
· esetpéldák, a képzésen elhangzottak összefoglalása, vizsga
	Lelkes Péter



Az oktatás díja: 105.000 Ft + ÁFA személyenként. Az ár tartalmazza a digitális oktatási anyagot.

Az oktatás helyszíne: online, Microsoft Teams platformon
A részvételhez stabil internetkapcsolat, valamint kamera és mikrofon használata javasolt. A csatlakozási linket a jelentkezési határidőt követően e-mailben küldjük meg a résztvevőknek.
Az oktatás időtartama: A képzési nap 9:00-kor kezdődik és 16:30-ig tart.
Jelentkezés: leghatékonyabban e-mailben, a mellékelt jelentkezési lap kitöltésével

Jelentkezési határidők és díjak: 
	Képzés megnevezése
	Képzés dátuma
	Jelentkezési határidő
	Nettó díj

	ISO 9001:2026 és ISO 14001:2026 változásai
	2026.11.30
	2026.11.23
	105.000 Ft



A képzés megrendezéséhez legalább 8 fő jelentkezése szükséges. Ha a képzés létszámhiány miatt nem kerül megrendezésre, a jelentkezőket külön értesítjük.
Kérjük, adják tovább az információt munkatársaiknak és más érdeklődőknek is! Bármilyen kérdés esetén keressék irodánkat az alábbi elérhetőségeken!

Számlázás: A képzésről a számlát a képzést követően állítjuk ki a résztvevők költségviselőjének, 30 napos fizetési határidővel, és a PDF formájú számlát a költségviselő kapcsolattartási címére emailben küldjük el.  Ha a számlával kapcsolatosan egyedi igény lenne, kérem azt a költségviselői jelentkezési lapon a speciális igények között feltüntetni.

Szilvásy Attila
vezető GMP-auditor, GxP IT tanácsadó

WIL-ZONE Tanácsadó Iroda, Tel: +36 30 515 7075; training@wil-zone.hu

